Sidste søndag i januar bød på besøgsrekord i museets 128 år lange historie.
Tak til alle gæster fra nær og fjern for det overvældende besøg i anledningen af museets jubilæum.
Det er fantastisk at vise den nye udstilling og vores smukke bygning frem.
Fuglsang Kunstmuseum 10 år. NYERHVERVELSER
Fuglsang Kunstmuseum fejrer i år 10-året for sin indvielse i 2008. Fokus i jubilæumsåret er på nyerhvervelser og inddeponering fra de seneste ti år - værker fra 1800-tallets malere til nutidens fotografer skabt af både kendte og mindre kendte kunstnere.
Jubilæumsudstillingen indtager hele museet og nyerhvervelserne er ophængt ved siden af de eksisterende kunstværker, som oprindelig var med til at motivere nyhederne (mærket med ikonet ).
En af salene er desuden indrettet som et 'arkiv' med plakater, fotografier, publikationer og presseklip fra 2008 og frem.
Den enkle og minimalistiske ophængning i salene sætter også spot på museets prisbelønnede arkitektur, tegnet af britiske Tony Fretton.
Thorald Brendstrup (1812-83), Ved Interlaken, Schweiz, u.å.
Erhvervet i 2015. Foto: Ole Akhøj
Offentlig omvisning søndag d. 4. februar kl. 13.00 - 14.00. Gratis for museets gæster (plads til 30).
Familieworkshops i vinterferien
Tag med dine børn / børnebørn på kreativ workshop. Museets formidler inviterer på børnevenlig omvisning i jubilæumsudstillingen, og med inspiration derfra går turen til billedkunstværkstedet i KUMUS (museets nabobygning).
Vælg mellem søndag d. 11., onsdag d. 14. og torsdag d. 15. februar. Husk tilmelding.
Aftenomvisning med kuratoren
Hør hvordan den nyåbnede jubilæumsudstilling blev til, og om udvalgte værker. Museumsinspektør og kurator Tine Nielsen Fabienke viser om onsdag d. 7. februar kl. 18.30.
Museet holder åbent til kl. 20 hver den 1. onsdag i måneden (undtagen januar).
'Brudstykker'-udgivelse
Generelle åbningstider: onsdag – søndag kl. 11.00 – 16.00, dog til kl. 20.00 onsdag d. 7. februar
OBS! Åbent alle dage i skolernes vinterferie - uge 7 (12. februar - 18. februar)